**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 05.07.2020, ora 08.00 – 06.07.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 02.07.2020, ora 07.00**

**RÂURI**

Debitele au fost în general în creștere datorită precipitațiilor căzute în interval și propagării și numai prin propagare pe Prut – aval Ungheni, exceptând râurile din bazinele hidrografice Crasna, Barcău, Crișuri, Someșul Mic, Bega, Timiș, Bârzava, Moravița, Caraș. Nera, Cerna, Vedea, Bârlad, Jijia, bazinul inferior al Mureșului, bazinele mijlocii și inferioare al Jiului, Argeșului, Ialomiței și pe râurile din Dobrogea, unde au fost în scădere.

Debitele se situează la valori sub mediile multianuale lunare, cu coeficienţi moduli cuprinşi între 30-90%, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, Cerna, Jiu, Bistriţa, pe cursul Prutului, cursurile superioare al Oltului, Sucevei, Moldovei, Trotuşului şi mai mici (10-30%) pe cursul superior şi mijlociu al Jijiei şi pe râurile din bazinul Bârladului.

Se situează peste:

- **COTELE DE PERICOL** râul Prut la staţiile hidrometrice Prut – Drânceni (700+5) – jud. VS şi Prut – Fălciu (600+38) – jud.GL, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară.

- **COTELE DE INUNDAȚIE** râurile la stațiile hidrometrice: Prut - Ungheni (600+2) – jud.IS, Prut – Prisăcani (520+76) - jud.IS, Prut – Oancea (550+30) - jud.GL.

- **COTELE DE ATENȚIE** râurile la stațiile hidrometrice: Prut – Şiviţa (360+26) – jud.GL și Jijia – Chiperești (400+88) – jud.IS.

În interval a fost depășită **COTA DE ATENȚIE** pe râul Garda la s.h. Benic (100+8) – jud. AB.

În interval a fost emisă o **ATENȚIONARE HIDROLOGICĂ** pentru fenomene imediate.

Este în vigoare **AVERTIZAREA HIDROLOGICĂ** nr. 32 din 05.07.2020.

Debitele vor fi în general în creștere datorită precipitațiilor prognozate și propagării (și doar prin propagare pe râul Prut aval Prisăcani), exceptând râurile din bazinele hidrografice: Someșul Mic, Crasna, Barcău, Crișuri, Bega, Timiș, Moravița, Caraș, Nera, Cerna, Vedea, Bârlad, Jijia și bazinele inferioare ale Mureșului, Jiului, Oltului, Argeșului, Ialomiței și pe râurile din Dobrogea, unde vor fi în scădere ușoară.

Sunt posibile scurgeri importante pe versanți, torenți, pâraie, viituri rapide cu efecte de inundații locale și creșteri mai însemnate de niveluri și debite cu depășirea **COTELOR DE APĂRARE**, pe unele râuri mici din zonele de deal și de munte cu precădere în sud – vestul, centrul și sud – estul ţării, datorită averselor de scurtă durată cu caracter torențial, prognozate.

Se vor situa peste:

- **COTELE DE PERICOL** râul Prut la s.h. Drânceni (700+6) – jud. VS şi la s.h. Fălciu (600+41) – jud. GL, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară;

- **COTA DE INUNDAȚIE** râul Prut la s.h. Prisăcani (520+75) - jud.IS și s.h. Prut – Oancea (550+45) – jud.GL;

- **COTELE DE ATENȚIE** râul Prut la s.h. Ungheni (400+132), Prut – Şiviţa (360+32)-jud.GL și râul Jijia la s.h. Chiperești (400+88) – jud.IS.

Se menține în vigoare **AVERTIZAREA HIDROLOGICĂ** nr. 32 din 05.07.2020.

**DUNĂRE**

Debitul la intrarea în ţară (secţiunea Baziaş) în intervalul 05.07 – 06.07.2020 a fost în creştere, având valoarea de 6700 m3/s, peste media multianuală a lunii iulie (5350 m3/s).

În aval de Porţile de Fier debitele au fi în general fi în scădere la Gruia și pe sectorul Bechet – Tulcea și în creștere la Calafat.

Debitul la intrarea în ţară (secţiunea Baziaş) va fi în scădere (6600 m3/s).

Pe tot sectorul aval de Porţile de Fier debitele vor fi în scădere.

**2.** **Situația meteorologică în intervalul 05.07.2020, ora 09.00 – 06.07.2020, ora 06.00**

**ÎN ŢARĂ**

Vremea s-a menținut călduroasă în sudul și sud-estul țării, iar disconfortul termic a fost accentuat. Cerul a fost variabil, cu înnorări temporar accentuate după-amiaza și seara în sud-vestul, centrul și sud-estul țării, unde local au fost perioade cu averse, descărcări electrice și intensificări de scurtă durată ale vântului. Izolat cantitățile de apă au

depășit 15...20 l/mp (până la 63 l/mp la postul pluvio Gropșani, jud. Olt și 40 l/mp la post pluvio Pantelimon, jud. Constanța). Temperaturile maxime s-au încadrat între 25 de grade la Întorsura Buzăului și Miercurea Ciuc și 34 de grade la Calafat, București-Filaret, Brăila și Călărași. La ora 06 se înregistrau valori termice cuprinse între 13 grade la Miercurea Ciuc, Câmpeni și Petroșani și 26 de grade la Constanța-dig.

*Indicele temperatură-umezeală (ITU) a atins și a depășit ușor pragul critic de 80 de unități pe arii extinse în Dobrogea, în cea mai mare parte a Munteniei, pe arii restrânse în sudul și vestul Olteniei și izolat în sudul Banatului.*

**OBSERVAȚII** - De ieri dimineață de la ora 06 au fost în vigoare **2 avertizări cod portocaliu pentru fenomene meteorologice periculoase imediate**, emise de către SRPV Constanța.

**LA BUCUREŞTI**

Vremea a fost în continuare călduroasă, disconfortul termic a fost accentuat, iar *indicele temperatură-umezeală (ITU) a atins și a depășit ușor pragul critic de 80 de unități*. Cerul a fost variabil, iar vântul a suflat slab și moderat.

Temperatura maximă a fost de 32 de grade la Băneasa, 33 de grade la Afumați și 34 de grade la Filaret. La ora 06 se înregistrau 19 grade la Băneasa, 21 de grade la Afumați și 22 de grade la Filaret.

**3. Prognoza meteorologică în intervalul 06.07.2020, ora 09.00 – 07.07.2020, ora 09.00**

**ÎN ŢARĂ**

Vremea fi călduroasă în cea mai mare parte a țării, caniculară în regiunile sud-estice, iar disconfortul termic va fi ridicat. *Indicele temperatură-umezeală (ITU) va atinge şi va depăși ușor pragul critic de 80 de unități, pe arii extinse în Muntenia, în cea mai mare parte a Dobrogei, sudul Olteniei şi al Moldovei.* Temperaturile maxime vor fi cuprinse

între 27 și 36 de grade. În sud-vestul, centrul și sud-estul țării, precum și în zonele de deal și de munte vor fi perioade cu instabilitate atmosferică temporar accentuată, ce se va manifesta prin averse, descărcări electrice, intensificări ale vântului, vijelii și grindină. În restul teritoriului, cerul va fi variabil, iar astfel de fenomene se vor semnala local, cel mai probabil în regiunile vestice și nordice, mai ales pe parcursul nopții. Ploile vor avea și caracter torențial, iar în interval scurte de timp sau prin acumulare, cantitățile de apă vor depăși pe arii restrânse 15...20 l/mp și izolat 30...40 l/mp. Temperaturile minime se vor încadra între 11 și 25 de grade.

**LA BUCUREŞTI**

Vremea va fi călduroasă, caniculară după-amiaza, disconfortul termic va fi accentuat, iar *indicele temperaturăumezeală (ITU) va depăși ușor pragul critic de 80 de unități*. Cerul va fi variabil, cu înnorări după-amiaza și la începutul nopții, când probabilitatea pentru averse, descărcări electrice și intensificări de scurtă durată ale vântului va fi în creștere. Temperatura maximă va fi de 35...36 de grade, iar cea minimă de 19...21 de grade.

1. ***CALITATEA APELOR***

***Administrația Națională Apele Române*** informează că în data de 05.07.2020, ora 22:00 in localitatea Salard-județul Bihor, pe raul Danta, afluent al Barcaului a fost semnalata o posibila poluare accidentală a apei. Aspectul apei este de culoare inchisa spre negru suspiciunea fiind ca de vina ar fi vegetatia in descompunere. Au fost trimise echipe in teren. Vom reveni cu amanunte pe parcursul zilei de 06.07.2020.

***Administratia Bazinala de Apa Dobrogea Litoral*** informează că în data de 05.07.2020, la ora 17.00, a fost semnalat un delfin eșuat ca langa Baza Nautica de pe plaja Tomis, municipiul Constanța, județul Constanța. A fost informat I.N.C.D.M. “Grigore Antipa”. Nu se cunosc deocamdată cauzele.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare şi nu s-au semnalat evenimente deosebite. Parametrii constatați la stațiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare, Transparență și IT**